السلام عليكم ورحمة الله وبركاته. اهلا بكم في حلقة جديدة من برنامج زكاتي. هتكلم النهاردة في استكمالا للحلقات اللي فاتت عن بند مهم جدا من بنود الاصول المتداولة. واللي ما كانش متابع معنا لازم يتابع يعني ايه اصول متداولة ويعرف ان هي
حاجة اسمها عند الفقهاء عروض التجارة. البند اللي هتكلم عنه النهاردة ممكن يكون سهل في الاول وممكن عنوانه بكلمة زكاة النقود. هي زكاة النقود محتاجة لحساب ومحتاجة لتفاصيل؟ ايوة طبعا. ازا كانت النقود دي في الشركات ممكن تكون موجودة في الخزنة وممكن تكون موجودة في البنك
لو موجودة في الخزنة فزكاتها خلاص تضم الاموال اللي موجودة في الخزنة في تاريخ الحول موجود في الخزنة ميت الف ميتين الف مليون زي ما يكون المبلغ الموجود بيدخل ضمن الاموال الزكوية
اما لو كانت الفلوس موجودة في البنك فالموضوع فيه تفصيل شوية. الفلوس اللي موجودة في البنك دي الاول يا اما موجودة في بنوك تقليدية يا اما موجود في بنوك اسلامية
لو موجودة في بنوك تقليدية فمش هينفع اخد غير اصل المبلغ اللي موجود في الحساب بعيدا عن الفوايد اللي ناتجة منه. طيب هو الحساب ده كم نوع؟ يا اما حساب جاري
وده ما علوش اصلا فوايد فما فيهوش مشكلة فيتاخد اصل رأس المال اللي موجود فيه او اصل النقود اللي موجودة فيه يا اما حساب توفير فهيكون فيه اصل المال زائد فايدة ربوية لا يجوز اضافتها الى الاموال الزكوية يا اما هيكون
الحساب ده اسمه حساب وديعة. وبالتالي هو اصل المبلغ وعليه برضو فوايد. فهناخد اصل المبلغ فقط. بس بتكون الفوايد اكتر شوية من الحساب بتاع التوفير. يا اما هتكون في شكل شهادات استسمار او بيسموها شهادات بنكية ايا كان المسمى بتاعها. المهم ان انا في البنوك التقليدية هاخد اصل رأس المال او اصل المبلغ
اللي موجود داخل الحساب وهستبعد كل الفوايد اللي موجودة بالكامل خارج الاموال الزكوية بتاعتي ويجب تطهير المال منها بالكامل. طيب تعالوا البنوك الاسلامية البنوك الاسلامية فيها نفس انواع الحسابات فيها حساب جاري وفيها حساب توفير وفيها وديعة وفيها حاجة اسمها شهادات الاستسمار وساعات بيسموها صكوك
كل الحسابات بتاعتي هتكون لها ارباح مش هيكون لها فوايد. الفرق ما بين الفايدة والربح ايه؟ ان الفايدة جزء من رأس المال. انما الربح هو نتيجة اعمال الشركة او نتيجة اعمال المشروع. انت بتدخل شريك مع البنك فبيطلع منها ارباح فبيديك جزء من الارباح وهو بياخد الباقي
ففي البنوك الاسلامية اسمها ارباح في البنوك التقليدية اسمها فوايد. لما هنيجي جوة حساب الزكاة من الارباح الناتجة من البنوك الاسلامية ناخد في تاريخ الحول اصل المبلغ اللي موجود زائد الارباح المتبقية في تاريخ الحول. طيب يعني لو فيه ارباح جت في بداية السنة واتصرفت خلاص مش هتزكى
لا مش هتزكى ولا هتدخل ضمن الاموال الزكوية. لان عين المال نفسه او عين الربح مش موجود في تاريخ الحول طب واحد هيسأل سؤال هو الربح بتاع الوديعة البنكية او بتاع الصكوك او بتاع شهادات الاستسمار اللي جاي من البنوك الاسلامية لسة جاي قبل تاريخ الحول بيوم واحد
بس. هل يزكى مع الاموال الزكوية دي ولا نستقبل به حول جديد؟ لأ بيزكى مع الاموال الزكاوي دي مسألة اسمها مسألة المال المستفاد. المال المستفاد يعني الملء اللي ناتج من اصل المال اللي موجود داخل البنك. انت حاطط وديعة بمية الف. فالوديعة ام ميت الف دي كسبت عشر تلاف جنيه. فزكاة العشر تلاف
هي زكاة اصل المال اللي هو المية الف. يعني حولها نفس حول المية الف. وبناء عليه المتبقي في تاريخ الحول يزكى مع اصل المال طب هيزكى بنسبة كم؟ احنا قلنا اصلا كل النسبة اللي احنا بنشتغل عليها هي زكاة في زكاة الشركات او بتاخد نسبة زكاة الشركات بنسبة اتنين ونص في المية لو انت شغال على
الهجري وبنسبة اتنين وخمسمية سبعة وسبعين من الف في المية. لو انت شغال على الحول الميلادي زي ما قلنا لان احنا بيبقى عندنا حداشر يوم فرق ما بين الحول والحول الهجري. كده احنا لخصنا في الحلقة دي حاجة اسمها النقدية وانها بتزكى آآ النقدية بالقيمة اللي موجودة في الخزنة. وكمان اخدنا آآ
اللي موجودة في البنوك وقلنا التفصيل بتاعها. يبقى نقطة بقى على الهامش كده حاجة اسمها العملات الاجنبية او حاجة اسمها العملات الالكترونية. او زي ما بيسموها العملات المشفرة العملات النقدية الاجنبية زي الدولار وزي اليون وزي اليورو اي عملة انا مخزنها عندي بالعملات الاجنبية عن الدولة اللي انا موجود فيها ودي زكاتها تزكى
القيمة السوقية بتاعتها في تاريخ الحول. لو عندي ميت دولار المية دولار يساوي مسلا الف وخمسميت جنيه. يبقى الالف وخمسمية جنيه هي اللي هتضم مع الاموال الزكوية. طب لو وهي بيتكوين بعيدا بقى عن احكام البيتكوين او العملات المشفرة. برضو بتقاوم بقيمتها السوقية في تاريخ الحول. سواء زادت عن سعر الشراء او قلت عن سعر الشراء. وتضم ضمن
الزكوية بالقيمة السوقية لها. يبقى احنا كده خدنا النقدية بانواعها وخدنا النقدية اللي في البنك بانواعها وخدنا العملات الاجنبية وخدنا المشفرة. وان شاء الله اشوفكم الحلقة اللي جاية. ونتكلم في موضوعات اكتر عن الاصول. وعن الالتزامات واجبة الخصم
اشوفكم على خير. والسلام عليكم ورحمة الله وبركاته